ddrg/super_eurlex huggingface dataset:
96/365/EY: Neuvoston päätös, tehty 13 päivänä toukokuuta 1996, yhdeltä puolen Euroopan yhteisön, Euroopan hiili- ja teräsyhteisön ja Euroopan atomienergiayhteisön ja toiselta puolen Kazakstanin tasavallan kauppaa ja kaupan liitännäistoimenpiteitä koskevan väliaikaisen sopimuksen tekemisestä Euroopan yhteisön puolesta



Virallinen lehti nro L 147 , 20/06/1996 s. 0001 - 0001



NEUVOSTON PÄÄTÖS, tehty 13 päivänä toukokuuta 1996, yhdeltä puolen Euroopan yhteisön, Euroopan hiili- ja teräsyhteisön ja Euroopan atomienergiayhteisön ja toiselta puolen Kazakstanin tasavallan kauppaa ja kaupan liitännäistoimenpiteitä koskevan väliaikaisen sopimuksen tekemisestä Euroopan yhteisön puolesta (96/365/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä sen 228 artiklan 2 kohdan ensimmäisen virkkeen kanssa, ottaa huomioon komission ehdotuksen, ottaa huomioon Euroopan parlamentin lausunnon (1), sekä katsoo, että siihen saakka, kun Brysselissä 23 päivänä tammikuuta 1995 allekirjoitettu kumppanuus- ja yhteistyösopimus tulee voimaan on tarpeen hyväksyä yhdeltä puolen Euroopan yhteisön, Euroopan hiili- ja teräsyhteisön ja Euroopan atomienergiayhteisön ja toiselta puolen Kazakstanin tasavallan kauppaa ja kaupan liitännäistoimenpiteitä koskeva väliaikainen sopimus, ON PÄÄTTÄNYT SEURAAVAA: 1 artikla Hyväksytään yhdeltä puolen Euroopan yhteisön, Euroopan hiili- ja teräsyhteisön ja Euroopan atomienergiayhteisön ja toiselta puolen Kazakstanin tasavallan kauppaa ja kaupan liitännäistoimenpiteitä koskeva väliaikainen sopimus sekä siihen kuuluvat pöytäkirja ja julistukset Euroopan yhteisön puolesta. Kyseiset asiakirjat ovat tämän päätöksen liitteenä. 2 artikla Neuvoston puheenjohtaja tekee väliaikaisen sopimuksen 33 artiklan määräysten mukaisen ilmoituksen Euroopan yhteisön puolesta (2). Tehty Brysselissä 13 päivänä toukokuuta 1996. Neuvoston puolesta Puheenjohtaja S. AGNELLI (1) EYVL N:o C 141, 13. 5. 1996. (2) Neuvoston pääsihteeristö julkaisee väliaikaisen sopimuksen voimaantulopäivän Euroopan yhteisöjen virallisessa lehdessä.
96/317/EY: Neuvoston päätös, tehty 13 päivänä toukokuuta 1996, Thaimaan kanssa käytyjen GATT-sopimuksen XXIII artiklan mukaisten neuvottelujen tulosten hyväksymisestä



Virallinen lehti nro L 122 , 22/05/1996 s. 0015 - 0015



NEUVOSTON PÄÄTÖS, tehty 13 päivänä toukokuuta 1996, Thaimaan kanssa käytyjen GATT-sopimuksen XXIII artiklan mukaisten neuvottelujen tulosten hyväksymisestä (96/317/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo, että komissio on neuvotellut GATT-sopimuksen XXIII artiklan perusteella Thaimaan kanssa yhteisön riisin tuontijärjestelyistä, näiden neuvottelujen tulokset sisältyvät kirjeenvaihtona tehtyyn sopimukseen, ja tämän sopimuksen hyväksyminen on yhteisön edun mukaista, ON PÄÄTTÄNYT SEURAAVAA: 1 artikla Hyväksytään yhteisön puolesta Thaimaan kuningaskunnan ja Euroopan yhteisön välinen kirjeenvaihtona tehty sopimus riisiä koskevista GATT-sopimuksen XXIII artiklan mukaisista neuvotteluista. Ensimmäisessä kohdassa tarkoitetun sopimuksen teksti liitetään tähän päätökseen. 2 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa sopimus yhteisöä sitovasti. 3 artikla Komissio antaa yksityiskohtaiset säännöt rikkoutuneille riisinjyville ja maniokkitärkkelykselle myönnetyistä tariffikiintiöistä vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1) 23 artiklassa vahvistetun menettelyn mukaisesti. Tehty Brysselissä 13 päivänä toukokuuta 1996. Neuvoston puolesta S. AGNELLI Puheenjohtaja (1) EYVL N:o L 181, 1.7.1992, s. 21, asetus sellaisena kuin se on viimeksi muutettuna asetuksella (EY) N:o 1863/95 (EYVL N:o L 179, 29.7.1995, s. 1)
96/302/EY: Komission päätös, tehty 17 päivänä huhtikuuta 1996, vaarallisista jätteistä annetun neuvoston direktiivin 91/689/ETY 8 artiklan 3 kohdan mukaisessa tietojen toimittamisessa käytettävästä lomakkeesta (ETA:n kannalta merkityksellinen teksti)



Virallinen lehti nro L 116 , 11/05/1996 s. 0026 - 0027



KOMISSION PÄÄTÖS, tehty 17 päivänä huhtikuuta 1996, vaarallisista jätteistä annetun neuvoston direktiivin 91/689/ETY 8 artiklan 3 kohdan mukaisessa tietojen toimittamisessa käytettävästä lomakkeesta (ETA:n kannalta merkityksellinen teksti) (96/302/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vaarallisista jätteistä 12 päivänä joulukuuta 1991 annetun neuvoston direktiivin 91/689/ETY (1), sellaisena kuin se on muutettuna direktiivillä 94/31/EY (2), ja erityisesti sen 8 artiklan 3 kohdan, sekä katsoo, että mainitun säännöksen mukaisesti komission on vahvistettava direktiivin 8 artiklan 3 kohdan mukaisessa tietojen toimittamisessa käytettävä lomake, komissiota avustaa tässä tehtävässä jätteistä 15 päivänä heinäkuuta 1975 annetun neuvoston direktiivin 75/442/ETY (3), sellaisena kuin se on viimeksi muutettuna direktiivillä 91/692/ETY (4), 18 artiklan mukaisesti perustettu jäsenvaltioiden edustajista koostuva komitea, jonka puheenjohtajana on komission edustaja, ja tällä päätöksellä määrättävät toimenpiteet ovat mainitun komitean antaman lausunnon mukaiset, ON TEHNYT TÄMÄN PÄÄTÖKSEN: 1 artikla Tämän päätöksen liitteenä oleva asiakirja on lomake, jolla tietoja toimitetaan vaarallisista jätteistä annetun direktiivin 91/689/ETY 8 artiklan 3 kohdan mukaisesti. 2 artikla Tämä päätös on osoitettu jäsenvaltioille. Tehty Brysselissä 17 päivänä huhtikuuta 1996. Komission puolesta Ritt BJERREGAARD Komission jäsen EUROOPAN YHTEISÖ Vaarallisista jätteistä annetun neuvoston direktiivin 91/689/ETY 8 artiklan 3 kohdan mukaisessa tietojen toimittamisessa käytettävä lomake >KAAVION ALKU> >KAAVION LOOPU> (1) EYVL N:o L 377, 31.12.1991, s. 20 (2) EYVL N:o L 168, 2.7.1994, s. 28 (3) EYVL N:o L 194, 25.7.1975, s. 39 (4) EYVL N:o L 377, 31.12.1991, s. 48
96/363/EY: Komission päätös, tehty 13 päivänä toukokuuta 1996, päätöksen 96/169/EY muuttamiseksi jäsenvaltioiden asettamista tiettyjen yhteisön tukiohjelmien integroidun hallinto- ja valvontajärjestelmän ("integroidun järjestelmän") nojalla tehtyjen "alue"-tukea koskevien hakemusten esittämispäivämääristä (Ainoastaan englanninkielinen teksti on todistusvoimainen)



Virallinen lehti nro L 142 , 15/06/1996 s. 0040 - 0040



KOMISSION PÄÄTÖS, tehty 13 päivänä toukokuuta 1996, päätöksen 96/169/EY muuttamiseksi jäsenvaltioiden asettamista tiettyjen yhteisön tukiohjelmien integroidun hallinto- ja valvontajärjestelmän ("integroidun järjestelmän") nojalla tehtyjen "alue"-tukea koskevien hakemusten esittämispäivämääristä (Ainoastaan englanninkielinen teksti on todistusvoimainen) (96/363/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon integroidun hallinto- ja valvontajärjestelmän perustamisesta tietyille yhteisön tukiohjelmille 27 päivänä marraskuuta 1992 annetun neuvoston asetuksen (ETY) N:o 3508/92 (1), sellaisena kuin se on viimeksi muutettuna asetuksella (EY) N:o 3072/95 (2), ja erityisesti sen 6 artiklan 2 kohdan, sekä katsoo, että asetuksen (ETY) N:o 3508/92 6 artiklan 2 kohdassa säädetään, että komissio voi valtuuttaa jäsenvaltiot asettamaan lopullisen päivämäärän "alue"-tukihakemuksen esittämiselle 1 päivän huhtikuuta ja neuvoston asetuksen (ETY) N:o 1765/92 (3) 10, 11 ja 12 artiklassa tarkoitettujen päivämäärien väliseksi ajaksi; 14 päivänä helmikuuta 1996 antamassaan päätöksessä 96/169/EY (4) komissio valtuutti Irlannin asettamaan 30 päivän huhtikuuta 1996 lopulliseksi päivämääräksi, koska uuden maatalouspakettien tunnistamisjärjestelmän käyttöönotto on aiheuttanut hallinnollisia vaikeuksia "alue"-tukihakemusten käsittelyssä, on Irlanti pyytänyt uudelleen komissiota valtuuttamaan Irlantia asettamaan 15 huhtikuuta 1996 "alue"-tukihakemusten esittämisen lopulliseksi päivämääräksi; komissio katsoo voivansa hyväksyä pyynnön, ja tämä toimenpide on EMOTR:n komitean lausunnon mukainen, ON PÄÄTTÄNYT SEURAAVAA: 1 artikla Komission päätöksen 96/169/EY liitteessä 30 päivä huhtikuuta lopullisena päivämääränä "alue"-tukihakemusten esittämiseksi vuonna 1996 Irlannissa korvataan 15 päivällä toukokuuta. 2 artikla Tämä päätös on osoitettu Irlannille. Tehty Brysselissä 13 päivänä toukokuuta 1996. Komission puolesta Franz FISCHLER Komission jäsen (1) EYVL N:o L 355, 5.12.1992, s. 1 (2) EYVL N:o L 329, 30.12.1995, s. 18 (3) EYVL N:o L 181, 1.7.1992, s. 12 (4) EYVL N:o L 45, 23.2.1996, s. 46
96/359/EY: Komission päätös, tehty 5 päivänä kesäkuuta 1996, klassiseen sikaruttoon liittyvistä tietyistä suojatoimenpiteistä Saksassa tehdyn päätöksen 95/296/EY muuttamisesta kolmannen kerran (ETA:n kannalta merkityksellinen teksti)



Virallinen lehti nro L 138 , 11/06/1996 s. 0023 - 0024



KOMISSION PÄÄTÖS, tehty 5 päivänä kesäkuuta 1996, klassiseen sikaruttoon liittyvistä tietyistä suojatoimenpiteistä Saksassa tehdyn päätöksen 95/296/EY muuttamisesta kolmannen kerran (ETA:n kannalta merkityksellinen teksti) (96/359/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa sisämarkkinoiden toteuttamista varten 26 päivänä kesäkuuta 1990 annetun neuvoston direktiivin 90/425/ETY (1), sellaisena kuin se on viimeksi muutettuna neuvoston direktiivillä 92/118/ETY (2), ja erityisesti sen 10 artiklan 4 kohdan, sekä katsoo, että Saksan useissa eri osissa ilmenneiden klassisen sikaruton tautipesäkkeiden vuoksi komissio teki klassiseen sikaruttoon liittyvistä tietyistä suojatoimenpiteistä Saksassa ja päätöksen 94/462/EY kumoamisesta 26 päivänä heinäkuuta 1995 päätöksen 95/296/EY (3), sellaisena kuin se on viimeksi muutettuna päätöksellä 96/238/EY (4), mainitussa päätöksessä vahvistetaan edellytykset serologiselle tarkastukselle sikaruton vasta-aineiden havaitsemiseksi koko Saksan alueella, tämän sairauden kehitys huomioon ottaen tarkastusohjelman kattamia alueita voidaan täsmentää, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Päätöksen 95/296/EY liite II korvataan seuraavasti: "LIITE II Serologinen tarkastus klassisen sikaruton aiheuttavan viruksen vasta-aineiden havaitsemiseksi Saksan viranomaisten on toteutettava Brandenburgissa, Niedersachsenissa ja Mecklenburg-Vorpommernissa serologinen tarkastusohjelma, jossa otetaan 5:tä prosenttia emakko- ja karjupopulaatiosta vastaava määrä näytteitä mainituilla alueilla vuosittain. Tarkastusohjelmassa on käytettävä mahdollisuuksien mukaan seeruminäytteitä, jotka on kerätty Aujeszkyn taudin kansallisen hävittämisohjelman yhteydessä. Se suunnataan myös klassiselle sikarutolle alttiisiin karjoihin ja eläimiin, joita ovat - pienet jalostuskarjat lähellä kyliä tai tiloja, joissa mahdollisesti ruokajätteellä ruokittavia emakoita lihotetaan teurastettaviksi, - astutukseen käytettävät karjut, erityisesti useilla tiloilla käytettävä karjut, - karjat alueilla, joilla on villisikoja, - karjat sellaisilla hallinnollisilla alueilla (Regierungsbezirke), jotka ovat rekisteröineet klassisen sikaruton tautitapauksia 1 päivästä toukokuuta 1995 alkaen." 2 artikla Tämä päätös on osoitettu kaikille jäsenvaltioille. Tehty Brysselissä 5 päivänä kesäkuuta 1996. Komission puolesta Franz FISCHLER Komission jäsen (1) EYVL N:o L 224, 18.8.1990, s. 29 (2) EYVL N:o L 62, 15.3.1993, s. 49 (3) EYVL N:o L 182, 2.8.1995, s. 33 (4) EYVL N:o L 78, 28.3.1996, s. 46
96/360/EY: Komission päätös, tehty 5 päivänä kesäkuuta 1996, Irlannin oikeuttamisesta lehmänmaidon somaattisten solujen määrän laskumenetelmän mukauttamiseen (Ainoastaan englanninkielinen teksti on todistusvoimainen.) (ETA:n kannalta merkityksellinen teksti)



Virallinen lehti nro L 138 , 11/06/1996 s. 0025 - 0026



KOMISSION PÄÄTÖS, tehty 5 päivänä kesäkuuta 1996, Irlannin oikeuttamisesta lehmänmaidon somaattisten solujen määrän laskumenetelmän mukauttamiseen (Ainoastaan englanninkielinen teksti on todistusvoimainen.) (ETA:n kannalta merkityksellinen teksti) (96/360/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon raakamaidon, lämpökäsitellyn maidon ja maitopohjaisten tuotteiden tuotantoa ja markkinoille saattamista koskevista terveyssäännöistä 16 päivänä kesäkuuta 1992 annetun neuvoston direktiivin 92/46/ETY (1), sellaisena kuin se on viimeksi muutettuna direktiivillä 94/71/EY (2), ja erityisesti sen liitteen A IV luvun A kohdan 1 ja 2 alakohdan, sekä katsoo, että direktiivin 92/46/ETY säännösten mukaisesti raakamaidon somaattisten solujen määrän laskemiseen käytettävää geometrisen keskiarvon menetelmää voidaan mukauttaa, jos tuotannon taso vaihtelee suuresti vähätuottoisen lypsykauden aikana, maidontuotanto Irlannissa on erittäin vähäistä marraskuusta helmikuuhun, mistä johtuen somaattisten solujen keskimäärät ylittävät direktiivissä 92/46/ETY vahvistetut määrät kyseisenä ajanjaksona; kyseisten ylitysten syyt ovat fysiologisia, eikä niiden voida katsoa johtuvan utaretaudista, tulosten laskumenetelmää olisi mukautettava tuotannon kausittaisen vaihtelun huomioon ottamiseksi Irlannissa, Irlanti on ehdottanut vaihtoehtoista laskumenetelmää, jonka avulla voidaan painottaa vähätuottoisen lypsykauden aikana laskettua somaattisten solujen määrän geometristä keskiarvoa; tällä menetelmällä voidaan varmistaa kyseisenä ajanjaksona Irlannissa kerätyn maidon laatu, tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Jonkin vuoden marraskuun ja sitä seuraavan vuoden helmikuun välisenä ajanjaksona, kyseiset kuukaudet mukaan lukien, Irlanti oikeutetaan käyttämään kunkin kuukauden tuloksia kertoimella painottavaa laskumenetelmää direktiivin 92/46/ETY liitteen A IV luvun A kohdan 1 ja 2 alakohdassa säädetyn lehmän raakamaidon somaattisten solujen määrän laskemiseen. Kerroin saadaan suhteuttamalla kyseisen ajanjakson kunakin kuukautena todetun maidontuotannon taso ja 50 prosenttia kyseisen ajanjakson alkua edeltäneen huhtikuun ja syyskuun välisenä aikana todetun maidontuotannon kuukausittaisesta keskiarvosta. 2 artikla Kahden vuoden kuluttua tämän päätöksen hyväksymisestä se otetaan uudelleen käsiteltäväksi Irlannin viranomaisten komissiolle esittelemän kertomuksen perusteella. 3 artikla Tämä päätös on osoitettu Irlannille. Tehty Brysselissä 5 päivänä kesäkuuta 1996. Komission puolesta Franz FISCHLER Komission jäsen (1) EYVL N:o L 268, 14.9.1992, s. 1 (2) EYVL N:o L 368, 31.12.1994, s. 33
96/348/EY: Komission päätös, tehty 24 päivänä toukokuuta 1996, Ruotsin esittämän jäämien tutkimista koskevan suunnitelman hyväksymisestä (Ainoastaan ruotsinkielinen teksti on todistusvoimainen) (ETA:n kannalta merkityksellinen teksti)



Virallinen lehti nro L 135 , 06/06/1996 s. 0030 - 0030



KOMISSION PÄÄTÖS, tehty 24 päivänä toukokuuta 1996, Ruotsin esittämän jäämien tutkimista koskevan suunnitelman hyväksymisestä (Ainoastaan ruotsinkielinen teksti on todistusvoimainen) (ETA:n kannalta merkityksellinen teksti) (96/348/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläimissä ja tuoreessa lihassa olevien jäämien tutkimisesta 16 päivänä syyskuuta 1986 annetun neuvoston direktiivin 86/469/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 4 artiklan, sekä katsoo, että Ruotsi lähetti 6 päivänä joulukuuta 1995 komissiolle suunnitelma-asiakirjan, jossa luetellaan direktiivin 86/469/ETY liitteessä I tarkoitettujen aineiden jäämien tutkimiseksi toteutetut kansalliset toimenpiteet, tämän suunnitelman tutkiminen on osoittanut, että suunnitelma noudattaa direktiivissä 86/469/ETY ja erityisesti sen 4 artiklan 1 kohdassa vahvistettuja säännöksiä, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään Ruotsin esittämä direktiivin 86/469/ETY liitteessä I tarkoitettujen aineiden jäämien tutkimista koskeva suunnitelma. 2 artikla Ruotsin on annettava tarvittavat lait, asetukset ja hallinnolliset määräykset 1 artiklassa tarkoitetun suunnitelman täytäntöönpanemiseksi. 3 artikla Tätä päätöstä sovelletaan Ruotsin kuningaskuntaan. Tehty Brysselissä 24 päivänä toukokuuta 1996. Komission puolesta Franz FISCHLER Komission jäsen (1) EYVL N:o L 275, 26.9.1986, s. 36
96/349/EY: Komission päätös, tehty 24 päivänä toukokuuta 1996, Suomen esittämän jäämien tutkimista koskevan suunnitelman hyväksymisestä (Ainoastaan suomenkielinen teksti on todistusvoimainen) (ETA:n kannalta merkityksellinen teksti)



Virallinen lehti nro L 135 , 06/06/1996 s. 0031 - 0031



KOMISSION PÄÄTÖS, tehty 24 päivänä toukokuuta 1996, Suomen esittämän jäämien tutkimista koskevan suunnitelman hyväksymisestä (Ainoastaan suomenkielinen teksti on todistusvoimainen) (ETA:n kannalta merkityksellinen teksti) (96/349/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläimissä ja tuoreessa lihassa olevien jäämien tutkimisesta 16 päivänä syyskuuta 1986 annetun neuvoston direktiivin 86/469/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 4 artiklan, sekä katsoo, että Suomi lähetti 17 päivänä huhtikuuta 1996 komissiolle suunnitelma-asiakirjan, jossa luetellaan direktiivin 86/469/ETY liitteessä I tarkoitettujen aineiden jäämien tutkimiseksi toteutetut kansalliset toimenpiteet, tämän suunnitelman tutkiminen on osoittanut, että suunnitelma noudattaa direktiivissä 86/469/ETY ja erityisesti sen 4 artiklan 1 kohdassa vahvistettuja säännöksiä, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään Suomen esittämä direktiivin 86/469/ETY liitteessä I tarkoitettujen aineiden jäämien tutkimista koskeva suunnitelma. 2 artikla Suomen on annettava tarvittavat lait, asetukset ja hallinnolliset määräykset 1 artiklassa tarkoitetun suunnitelman täytäntöönpanemiseksi. 3 artikla Tätä päätöstä sovelletaan Suomen tasavaltaan. Tehty Brysselissä 24 päivänä toukokuuta 1996. Komission puolesta Franz FISCHLER Komission jäsen (1) EYVL N:o L 275, 26.9.1986, s. 36
96/347/EY: Komission päätös, tehty 24 päivänä toukokuuta 1996, Itävallan esittämän jäämien tutkimista koskevan suunnitelman hyväksymisestä (Ainoastaan saksankielinen teksti on todistusvoimainen) (ETA:n kannalta merkityksellinen teksti)



Virallinen lehti nro L 135 , 06/06/1996 s. 0029 - 0029



KOMISSION PÄÄTÖS, tehty 24 päivänä toukokuuta 1996, Itävallan esittämän jäämien tutkimista koskevan suunnitelman hyväksymisestä (Ainoastaan saksankielinen teksti on todistusvoimainen) (ETA:n kannalta merkityksellinen teksti) (96/347/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläimissä ja tuoreessa lihassa olevien jäämien tutkimisesta 16 päivänä syyskuuta 1986 annetun neuvoston direktiivin 86/469/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 4 artiklan, sekä katsoo, että Itävalta lähetti 18 päivänä joulukuuta 1995 komissiolle suunnitelma-asiakirjan, jossa luetellaan direktiivin 86/469/ETY liitteessä I tarkoitettujen aineiden jäämien tutkimiseksi toteutetut kansalliset toimenpiteet, tämän suunnitelman tutkiminen on osoittanut, että suunnitelma noudattaa direktiivissä 86/469/ETY ja erityisesti sen 4 artiklan 1 kohdassa vahvistettuja säännöksiä, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään Itävallan esittämä direktiivin 86/469/ETY liitteessä I tarkoitettujen aineiden jäämien tutkimista koskeva suunnitelma. 2 artikla Itävallan on annettava tarvittavat lait, asetukset ja hallinnolliset määräykset 1 artiklassa tarkoitetun suunnitelman täytäntöönpanemiseksi. 3 artikla Tätä päätöstä sovelletaan Itävallan tasavaltaan. Tehty Brysselissä 24 päivänä toukokuuta 1996. Komission puolesta Franz FISCHLER Komission jäsen (1) EYVL N:o L 275, 26.9.1986, s. 36
96/344/EY: Komission päätös, tehty 21 päivänä toukokuuta 1996, luettelosta kolmansista maista, joista jäsenvaltiot sallivat tiettyjen neuvoston direktiivissä 92/118/ETY tarkoitettujen tuotteiden tuonnin, tehdyn päätöksen 94/278/EY muuttamisesta (ETA:n kannalta merkityksellinen teksti)



Virallinen lehti nro L 133 , 04/06/1996 s. 0028 - 0028



KOMISSION PÄÄTÖS, tehty 21 päivänä toukokuuta 1996, luettelosta kolmansista maista, joista jäsenvaltiot sallivat tiettyjen neuvoston direktiivissä 92/118/ETY tarkoitettujen tuotteiden tuonnin, tehdyn päätöksen 94/278/EY muuttamisesta (ETA:n kannalta merkityksellinen teksti) (96/344/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa 1 luvussa mainittujen erityisten yhteisön säädösten kyseiset vaatimukset 17 päivänä syyskuuta 1992 annetun neuvoston direktiivin 92/118/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 10 artiklan, sekä katsoo, että komission päätös 94/70/EY (2) kumottiin ja korvattiin päätöksellä 95/340/EY (3), tästä syystä on tarpeen muuttaa komission päätöksen 94/278/EY (4) liitteessä oleva I osa, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan komission päätöksen 94/278/EY liitteessä oleva 1 osa seuraavasti: "1 OSA Luettelo kolmansista maista, joista jäsenvaltiot voivat sallia muuksi kuin ihmisravinnoksi tarkoitetun maidon, maitotuotteiden ja ternimaidon tuonnin. Komission päätöksen 95/340/EY liitteessä olevassa B ja C osassa luetellut kolmannet maat." 2 artikla Tämä päätös on osoitettu kaikille jäsenvaltioille. Tehty Brysselissä 21 päivänä toukokuuta 1996. Komission puolesta Franz FISCHLER Komission jäsen (1) EYVL N:o L 62, 15.3.1993, s. 49 (2) EYVL N:o L 36, 8.2.1994, s. 5 (3) EYVL N:o L 200, 24.8.1995, s. 38 (4) EYVL N:o L 120, 11.5.1994, s. 44